钦定古今图书集成/方舆汇编/职方典/第1239卷 > 《云根石》前人
## 钦定古今图书集成/方舆汇编/职方典/第1239卷 > 《云根石》前人

夏云多奇峰，“云具山之状。孰知云有根，乃在兹山嶂。
侧立半欲倾，飞舞势来向。或云补天初，女娲炉方亢。
或云填海馀，秦皇鞭已丧。秋空迸翠华，月露滴青浪。
流结此山隈，晦藏得无恙。自是世外姿，尘俗焉能相。
袍笏何足荣，应知米颠妄。”

云是道人居，碑碣犹堪读。其下有甘泉，可以涤尘俗。
徘徊几朝昏，枕漱遂吾欲。宁止茗战佳，清流未可渎。
于此炼清虚，心斋日三浴。凡情一以消，仙骨莹寒玉。
醉梦尽𧈪𧈪，此意将谁告。